Samlingen er sterkt preget av samtidens politiske situasjon, og spesielt av julirevolusjonen og av opprøret i Polen i 1831. Derfor er diktene i samlingen svært politiske, og de fleste hyller idealene fra den franske revolusjonen, frihet, likhet og brorskap, med svært stor vekt på friheten. At det tok tid å få gitt ut samlingen skyldes blant annet at årene diktene ble til i var Wergelands mest stormfulle.